b'\n_START_ARTICLE_\n\xc5\xbdandarmerijske snage Vatikanskog Grada\n_START_PARAGRAPH_\n\xc5\xbdandarmerijske snage Dr\xc5\xbeave Vatikanskog Grada (tal. Corpo della Gendarmeria dello Stato della Citt\xc3\xa0 del Vaticano) je \xc5\xbeandarmerija, odnosno policija i sigurnosna slu\xc5\xbeba Vatikanskog Grada. Ova jedinica zadu\xc5\xbeena je za sigurnost, javni red, grani\xc4\x8dnu kontrolu, kontrolu prometa, provo\xc4\x91enje kaznene istrage i obavljanje drugih policijskih poslova u Vatikanu. Ima oko 130 slu\xc5\xbebenika, a dio je Uprave za sigurnosne poslove i civilnu za\xc5\xa1titu, kao tijela Guvernorata Dr\xc5\xbeave Vatikanskog Grada. Na \xc4\x8delu ove uprave je zapovjednik \xc5\xbeandarmerijske i vatrogasne postrojbe._NEWLINE_Za sigurnost u Vatikanu skrbi i \xc5\xa0vicarska garda, vojna postrojba Svete Stolice (ne Dr\xc5\xbeave Vatikanskog Grada!).'